**3o ΦΕΣΤΙΒΑΛ STRONG ME**

**ΣΑΒΒΑΤΟ 18 ΜΑΪΟΥ**

**ΕΡΓΑΣΤΗΡΙΑ**

**ΑΙΘΟΥΣΑ 1**

**12:00 – 13:30**

**ΣΥΜΒΟΥΛΕΥΤΙΚΟ ΚΕΝΤΡΟ ΓΥΝΑΙΚΩΝ ΧΑΛΑΝΔΡΙΟΥ**

**«Η βία στο χρονικό διηνεκές»**

**Βιωματικό και διαδραστικό εργαστήριο,** με αφορμή 2 αποσπάσματα από το "Ταξίδια στον Τοίχο: Άχρονο ημερολόγιο τοίχου" της Αντιγόνης Πανταζή

**Συντονισμός**: Σιγανάκη Εύα, Ψυχολόγος του ΣΚΓ Χαλανδρίου.

**ΑΙΘΟΥΣΑ 2**

**11:30 - 12:30**

**ΟΙΚΟΓΕΝΕΙΕΣ ΟΥΡΑΝΙΟ ΤΟΞΟ**

**«Παραμυθοσαλάτα»**

**Βιωματικό εργαστήριο για παιδιά 5 ως 12 ετών.**

Οικογένεια, φιλία, περιπέτεια, αποδοχή

**ΣΥΜΜΕΤΟΧΗ μέχρι 25 παιδιά**

**ΥΠΑΙΘΡΙΟ ΕΡΓΑΣΤΗΡΙΟ**

**12:00 - 13:00**

**ΠΑΙΞΕ ΜΑΖΙ ΜΑΣ**

**"Μέλη η μέλισσα"**

**Βιωματικό θεατρικό παιχνίδι για παιδιά νηπιαγωγείου και δημοτικού.**

-Μεταμφιεζόμαστε σε μικρά μελισσάκια και λουλούδια.  
-Μαθαίνουμε τι δουλειές κάνει μια μέλισσα μέσα σε μια κυψέλη, πώς επικοινωνούν μεταξύ τους και τι τρώνε τον χειμώνα όταν κάνει κρύο.

Μαθαίνουμε την θέση της μέλισσας στη φύση, τον τρόπο ζωής της και πόσο άρρηκτη είναι η σχέση μέλισσας και ανθρώπου. Τα παιδιά συμμετέχουν διαδραστικά στο παιχνίδι, μαθαίνουν για την πλούσια καθημερινή ζωή της μέλισσας και το τέλος τα βρίσκει να δοκιμάζουν και να γεύονται το πολύτιμο προϊόν της μέλισσας, το μέλι.

**ΣΥΜΜΕΤΟΧΗ μέχρι 30 παιδιά**

**ΥΠΑΙΘΡΙΟ ΕΡΓΑΣΤΗΡΙΟ**

**12:00 - 13:00**

**"Strong me"**

**"Είμαστε Διαφορετικοί - Είμαστε ίσοι"**

**Βιωματικό εργαστήριο για παιδιά (8-12 ετών) με παράλληλη δράση για τα άτομα που τα συνοδεύουν.**

Τα παιδιά μέσα από βιωματικά παιχνίδια κατανοούν την έννοια του σεβασμού στη διαφορετικότητα. Οι συνοδοί τους ενημερώνονται για τα δικαιώματα των παιδιών και συζητούν για τους τρόπους στήριξής τους όταν τα πράγματα δυσκολεύουν στις καθημερινές τους σχέσεις.

 Τα «τραπέζια εργασίας» είναι στον ίδιο χώρο.

**ΣΥΜΜΕΤΟΧΗ μέχρι 15 παιδιά**

**ΠΡΟΑΥΛΙΟΣ ΧΩΡΟΣ**

**17:30 – 19:00**

**Krav Maga Protection International**

**ΣΕΜΙΝΑΡΙΟ ΑΥΤΟΑΜΥΝΑΣ ΓΥΝΑΙΚΩΝ**

**ΠΡΟΑΥΛΙΟΣ ΧΩΡΟΣ**

**18:00 – 19:30**

**Artivist Project (Διαδραστικό)**

To FOR WOMEN | Artivism project είναι ένα καινοτόμο διαθεματικό περιοδεύον φεστιβάλ “ARTιβισμού” αφιερωμένο στη Γυναίκα κάθε τόπου. Ένα φεστιβάλ που ταξιδεύει… και δημιουργεί γέφυρες, δίκτυα συνεργασίας μεταξύ των πόλεων  για την προαγωγή της ισότητας των φύλων. Η διεπιστημονική - διατομεακή ομάδα έργου δημιουργεί δράσεις με βασικό άξονα αισθητικής και ήθους τον ARTιβισμό (art-activism), που υποδηλώνει τη δυνατότητα της τέχνης ως πηγή ενός νέου ουμανισμού που γεννά υπεύθυνες κοινωνικές συμπεριφορές, λειτουργώντας ταυτόχρονα ως πεδίο έρευνας και καταγραφής.

Το οδοιπορικό του FOR WOMEN | artivism project σε όλη την Ελλάδα, σχεδιάζεται από το 2022 από την εξειδικευμένη ομάδα έργου και από ένα πανελλαδικό δίκτυο συνεργατών (φορείς, οργανισμοί, πανεπιστήμια), με βασικά υλικά την Τέχνη, την Επιστήμη, την Εκπαίδευση, την Έρευνα και την Κοινωνική Προσφορά. Θα περιλαμβάνει καλλιτεχνικές, εκπαιδευτικές και ενημερωτικές δράσεις, αλλά και ειδικές δράσεις που θα αναδεικνύουν το μήνυμα της Γυναίκας του κάθε τόπου.

To FOR WOMEN | Artivism project (@2019) είναι μια πρωτοβουλία της επιστημόνισσας και καλλιτέχνιδας Αγγελικής Τουμπανάκη, ορμώμενη από την ανάγκη και το όραμά της οι καλλιτεχνικές, ερευνητικές και εκπαιδευτικές δράσεις συλλογικά να ανταποκρίνονται στις σύγχρονες προκλήσεις και να δημιουργούν ένα ισχυρό κοινωνικό - ανθρωπιστικό αποτύπωμα.

Στο **Strong me festival** η ομάδα έργου του FOR WOMEN | Artivism project θα δημιουργήσει μια διαδραστική “Artιβιστική” performance – παρουσίαση με θέμα τις αναγκαίες γέφυρες, το αναγκαίο δίκτυο για την προαγωγή της ισότητας των φύλων.

**Όλες οι εισηγήσεις, οι δράσεις, τα εργαστήρια, αθλητικές δραστηριότητες και τα καλλιτεχνικά δρώμενα είναι προσβάσιμα σε κωφά και βαρήκοα άτομα, με διερμηνεία από το Hands Up Agency.**